אלכס טיוס

אלכסנדר טרנט "אלכס" טיוס (באנגלית: Alexander Trent "Alex" Tyus; נולד ב-8 בינואר 1988) הוא כדורסלן אמריקאי-ישראלי, המשחק בעמדות הפאוור פורוורד והסנטר במכבי תל אביב מליגת העל.

קריירת מכללות
טיוס נולד בסנט לואיס שבמיזורי למשפחה אפרו-אמריקאית נוצרית. בשנת 2007 החל טיוס את קריירת המכללות שלו כשנרשם לאוניברסיטת פלורידה (מכללה בעלת מסורת והישגים בטורניר כדורסל המכללות שהייתה בשיאה בתקופה שקדמה להצטרפותו). טיוס שיחק ארבע שנים בקבוצה והגיע עמה לרבע גמר טורניר המכללות הארצי ולגמר SEC.

בעקבות כך שהוא ואשתו היו שותפים לדירה עם בחור יהודי, נחשף טיוס והתחבר ליהדות והחליט יחד עם אשתו, הספורטאית האמריקאית אלי סצ'יני, בעלת שורשים יהודיים, להתגייר. הוא החל עם אשתו בתהליך גיור בפלורידה באוגוסט 2010, והשלים אותו ב-2011, כשב-2012 התאזרח כישראלי.

קריירה מקצועית
 מועדונים 
בקיץ 2011, לאחר סיום המכללה, חתם במכבי אשדוד ובמקביל החל בתהליך הגיור וקבלת האזרחות הישראלית. בשנת 2017 השלים את תהליכי הגיור. הוא שומר שבת וכשרות.

בעונת 2011–2012 נחשב כזר בליגה במדי אשדוד, נבחר לשחקן השישי של העונה והעמיד ממוצעים של 13.3 נקודות ב-67% מהשדה ו-8.3 ריבאונדים למשחק שעזרו לקבוצתו לסיים את העונה הסדירה במקום השביעי ולהפתיע בהעפלה לגמר הפיינל פור שם הפסידה למכבי תל אביב.

בקיץ 2012, החל במשא ומתן עם מכבי תל אביב, לאחר שכשל המשא ומתן חתם טיוס בפלקנסטרו קאנטו שבאותה עונה שיחקה בליגת העל האיטלקית ובשלב הבתים ביורוליג בהם קלע 7.4 נקודות בממוצע עם 4.8 ריבאונדים למשחק.

בקיץ 2013 חתם טיוס במכבי תל אביב לשנתיים. בעונת 2013–2014 זכה טיוס עם מכבי תל אביב בגביע הליגה, בגביע המדינה, באליפות ישראל וביורוליג.

בסוף עונת 2015, חתם טיוס במדי אנאדולו אפס הטורקית לשנתיים.

לאחר עונה אחת באנאדולו, בקיץ 2016 חתם אלכס טיוס לשנה במדי גלאטסראיי, שהעפילה ליורוליג בעקבות זכייתה ביורוקאפ בעונה החולפת.

ב-22 ביוני 2017 חתם טיוס לשנתיים במכבי תל אביב.

בעונתו הראשונה טיוס הגיע למקום הרביעי במספר החסימות בהיסטוריית היורוליג. בתחילת העונה זכה טיוס בגביע הליגה. ובסופה זכה בתואר השחקן המצטיין של הפלייאוף שבסופו מכבי תל אביב זכתה באליפות המדינה.

ב-13 ביולי 2019 חתם באוניקס קאזאן הרוסית. ב-15 ביוני 2020 שוחרר מהקבוצה.

בנובמבר 2020 חתם לשנה בגלאטסראיי, אך לאחר חודש עזב את הקבוצה וחתם בריאל מדריד.

ב-27 באוקטובר 2022 חתם באסוול ליון-וילרבאן מליגת העל הצרפתית והיורוליג.

ב-24 באפריל 2024 חתם בהפועל ירושלים מליגת העל הישראלית.

ב-5 בנובמבר 2024 חתם פלקנסטרו וארזה מליגת העל האיטלקית.

 קריירת נבחרות 
ב-2012 סיים טיוס תהליך גיור וקיבל אזרחות ישראלית, דבר שאפשר לו לשחק במדי נבחרת ישראל.

ב-23 ביוני 2018 הודיע איגוד הכדורסל כי טיוס משוחרר לאלתר ממשחק במדי נבחרת ישראל, עקב כך שדחה את התייצבותו למשחקי ההכנה שלה בשל נסיבות אישיות. טיוס כבר נענש בחומרה על ידי איגוד הכדורסל, אחרי שסירב להופיע לקמפיין הנבחרת בקיץ 2014.

 תארים 
מכבי תל אביב

•יורוליג 2013/2014
 הפועל ירושלים

 גביע המדינה: 2023/2024

קישורים חיצוניים

הערות שוליים

קטגוריה:אמריקאים ילידי מיזורי
קטגוריה:סנט לואיס: אישים
קטגוריה:כדורסלנים ישראלים
קטגוריה:כדורסלנים יהודים אמריקאים
קטגוריה:כדורסלני אוניברסיטת פלורידה
קטגוריה:כדורסלני נבחרת ישראל
קטגוריה:כדורסלני מכבי אשדוד
קטגוריה:כדורסלני מכבי תל אביב
קטגוריה:כדורסלני אנאדולו אפס
קטגוריה:כדורסלני גלאטסראיי
קטגוריה:כדורסלני אוניקס קאזאן
קטגוריה:כדורסלני ריאל מדריד
קטגוריה:כדורסלני פינאר קרשיאקה
קטגוריה:עולים בשנות ה-2010
קטגוריה:גרים ישראלים
קטגוריה:יהודים אפרו-אמריקאים
קטגוריה:כדורסלנים אפרו-אמריקאים
קטגוריה:כדורסלנים אמריקאים
קטגוריה:ישראלים ילידי ארצות הברית
קטגוריה:כדורסלני קאנטו
קטגוריה:כדורסלנים ישראלים באיטליה
קטגוריה:כדורסלנים ישראלים בליגת המכללות בארצות הברית
קטגוריה:כדורסלנים ישראלים בטורקיה
קטגוריה:כדורסלנים ישראלים ברוסיה
קטגוריה:סנט לואיס: כדורסלנים
קטגוריה:כדורסלני אסוול ליון-וילרבאן
קטגוריה:כדורסלני הפועל ירושלים
קטגוריה:ישראלים שנולדו ב-1988